Jasmin Kiiski

Jasmin Kiiski (s. 29. heinäkuuta 1997) on suomalainen ringettepelaaja. Hän voitti Suomen maajoukkueen pelaajana maailmanmestaruuden vuonna 2022. Hän pelasi alle 20-vuotiaiden MM-kilpailuissa vuodenvaihteessa 2015–2016.

Kiiski on lähtöisin Laitilan Jyskeestä, jota hän edusti myös SM-sarjassa kaudella 2021–2022. Hänen muita SM-sarjajoukkueitaan ovat olleet Luvian Kiekko -82 kaudella 2014–2015 sekä raisiolainen RNK Flyers kausina 2016–2018, 2019–2021 ja 2022–2023. Viimeksi mainitulla kaudella hän voitti Suomen-mestaruuden ja hänet palkittiin Katja Kortesoja -palkinnolla vuoden reiluimpana pelaajana.

 Lähteet 

Luokka:Suomalaiset ringettepelaajat
Luokka:Vuonna 1997 syntyneet
Luokka:Elävät henkilöt